OzLabs/hebrew-wiki-articles huggingface dataset:
KVS

KVS (בצרפתית: (KVS (France) היא מכונית מיקרו מתוצרת SA KVS, אשר יוצרה בין השנים 1973–1984 בצרפת, ומכילה עד 2 נוסעים וכוללת 2 דלתות.

עד שנת 1975 הדגם היה קרוי "KV", אבל כאשר מונה Joseph Spalek כמנכ"ל החדש של המפעל הוא שינה את שם הדגם ל-"KVS".

אב הטיפוס הוצג במאי 1969, לאחר שיוצר על ידי חברת ליון-שאסיו (Lyon-Chassieu). 

הייצור הסדיר החל בשנת 1973, ובמפעל פעלו 15 עובדים שייצרו כ-150 יחידות בשנה.

בסך הכול יוצרו כ-2,000 יחידות.

==דגמים==

* מנוע 49 סמ"ק
* מנוע 125 סמ"ק

== תמונות ==
<gallery mode="packed" heights="120">
קובץ:Solex auto.jpg | דגם "KVS"
קובץ:1980 KV Mini 1.jpg | דגם "KVS", שנת 1980 
קובץ:1980 KV Mini 1 French Micro Car (1).jpg | דגם "KVS", שנת 1980 - מבט לתוך הרכב
קובץ:1980 KV Mini 1 French Micro Car.jpg | דגם "KVS", שנת 1980 
קובץ:KV mini.jpg | אב הטיפוס "KV"
</gallery>

<gallery mode="packed" heights="120">
קובץ:Emblem KV an einem KVS.JPG | לוגו היצרן
</gallery>

==לקריאה נוספת==
* [https://web.archive.org/web/20060306051040/http://gazoline.net/article.pcgi?id_article=390 מפה חדשה: משני גלגלים למכוניות המיקרו / ראו : "KVS"] (web.archive.org/web, פורסם: 5 באוקטובר 2003 על ידי אריק פאברה)

==קישורים חיצוניים==

==הערות שוליים==

קטגוריה:מכוניות מיקרו
קטגוריה:דגמי מכוניות שהושקו ב-1969
קטגוריה:מכוניות צרפתיות
קטגוריה:מכוניות מנוע אחורי
מיס איטליה

המועמדות לתואר "מיס איטליה" [[1971]]
מיס איטליה (באיטלקית: Miss Italia) היא תחרות יופי באיטליה.

המהדורה הראשונה של התחרות נערכה בשנת 1939 ונקראה "Miss Sorriso" (מיס חיוך) ואורגנה בחסות מותג של משחת שיניים, בתחילה המתמודדות בתחרות נשפטו אך ורק על פי תצלומי דוגמנות ולא התקיים הקריטריון של הליכה על המסלול והופעה בימתית.

בין השנים 1942–1945 לא התקיימה התחרות.

בשנת 1946 לאחר מלחמת העולם השנייה החלה להיערך מחדש ואמצה את השם חדשני של "מיס איטליה", התחרות נערכה בשנים הראשונות בעיירה סטרזה, לאחר מכן גם נערכה במספר מקומות נוספות עד שב-1960 נקבע שהקומונה סלסומאג'ורה טרמה היא המארחת הקבועה של התחרות.

בשנת 1950 שודרה התחרות לראשונה ברדיו ומ-1987 היא משודרת בשידור חי בטלוויזיה.

מ-1951 ועד 1999 בדרך כלל הזוכה בתחרות הייתה ייצגה את איטליה בתחרות מיס תבל, בשנים מסוימות הסגנית הראשונה הייתה מייצגת את איטליה במיס עולם.

==הזוכות==
{| class="wikitable sortable" border="1" style="clear:both;" align="center" cellpadding="2" cellspacing="0" width="auto"
|- bgcolor="#CCCCCC" align="center"
! שנה
! הזוכה
|-
| 1977
| אנה קנאקיס
|-
| 1979
| צ'ינציה דה פונטי
|-
| 1982
| פדריקה מורו
|-
| 1996
| דני מנדס
|-
|}

==קישורים חיצוניים==

* 

קטגוריה:תחרויות יופי לנשים
קטגוריה:איטליה: תרבות
קטגוריה:נשים באיטליה
אלכסנדר קרל, דוכס אנהלט-ברנבורג

אלכסנדר קרל, דוכס אנהלט-ברנבורג (בגרמנית: Alexander Carl, Herzog von Anhalt-Bernburg; 2 במרץ 1805 - 19 באוגוסט 1863) היה נסיך גרמני מבית אסקניה, אשר היה הדוכס האחרון של דוכסות אנהלט-ברנבורג.

== ביוגרפיה ==
=== ראשית חייו ===
טירת באלנשטדט - מקום הולדתו של אלכסנדר קרל בשנת 1837
אלכסנדר קרל נולד בבאלנשטדט ב-2 במרץ 1805 לאלקסיוס פרידריך כריסטיאן, דוכס אנהלט-ברנבורג ולמריה פרדריקה מהסן-קאסל, בתם של וילהלם הראשון, הנסיך הבוחר מהסן ווילהלמינה קרולינה, נסיכת דנמרק.

בשנת 1834 מת אביו, ואלכסנדר קרל עלה לשלטון במקומו.

=== נישואין ===
אלכסנדר קרל ואשתו הנסיכה פרדריקה, נסיכת שלזוויג-הולשטיין-זונדרבורג-גליקסבורג
ב-30 באוקטובר 1834 התחתן אלכסנדר קרל עם פרדריקה, נסיכת שלזוויג-הולשטיין-זונדרבורג-גליקסבורג, בתם של פרידריך וילהלם, דוכס שלזוויג-הולשטיין-זונדרבורג-גליקסבורג ולואיזה קרולינה, נסיכת הסן-קאסל, ואחותו של כריסטיאן התשיעי, מלך דנמרק, אולם לא היו להם ילדים.

=== שלטונו ===
בנובמבר 1855 הוגבל הדוכס לטירת הוים, בשל מחלת נפש מתקדמת (כמה מקורות טוענים כי סבל מסכיזופרניה). שם, אלכסנדר קרל בילה את שארית חייו תחת טיפול רפואי בחברת עוזרו, הצייר וילהלם פון קיגלגן.

בשל חוסר היכולת שלו, אשתו פרדריקה שלטה כעוצרת הדוכסות במקומו.

=== מותו ===
ב-19 באוגוסט 1863 אלכסנדר קרל נפטר בהוים, ומכיוון שלא היו לו ילדים ירש אותו קרוב משפחתו, ליאופולד הרביעי, דוכס אנהלט-דסאו-קתן, אשר איחד את הדוכסויות ליצירת דוכסות אנהלט.

==קישורים חיצוניים==

קטגוריה:נסיכים גרמנים
קטגוריה:בית אסקניה
קטגוריה:גרמנים שנולדו ב-1805
קטגוריה:גרמנים שנפטרו ב-1863
רמת בקע

אזור התעשייה רמת בקע הוא אזור תעשייה מתוכנן מדרום לבאר שבע, סמוך לנאות חובב, ממזרח לכביש 40. אזור התעשייה ישמש להקמת מתחם של מפעלי תעש מערכות שיעברו ממיקומם ברמת השרון למתחם החדש.
 
==היסטוריה==
אזור "רמת בקע" משמש כשדה ניסויים של חברת תעש מערכות מאז שנות ה-60, ושטחו כ-52,000 דונם. הוא אינו משויך מוניציפלית ומוגדר כשטח גלילי. מצפון לו ממוקמים מתקן "אפרת" לאחסון דלקים של חברת תשתיות נפט ואנרגיה ותחנת הכוח רמת חובב של חברת החשמל לישראל, המופעלת על ידי גז טבעי.

מתקן "אפרת" (נקרא גם גבעת שמן), הוקם בידי תשתיות נפט ואנרגיה מזרחית לרמת חובב בשנת 1995. מאז הוא משמש לאחסון מוצרי דלק ולניפוקו על פי דרישה.

הקמת תחנת הכוח רמת חובב החלה בראשית שנות ה־90, בעקבות העלייה ממדינות ברית המועצות לשעבר, והעלייה בביקוש לחשמל. זו הייתה תחנת-הכוח הראשונה מסוגה בארץ במחזור משולב והוקמו בה ארבע טורבינות גז תעשייתיות, המוסקות בסולר בהספק כולל של 460 מגוואט. בשנת 1998 פרסמה חברת החשמל מכרז להקמת תחנת הכוח נוספת באתר על ידי יזם פרטי חברת האחים עופר זכתה במכרז, אך בשנת 2003, לאחר שכבר החלה בהקמת התחנה, החליטה לבטל את פרויקט עקב התייקרויות הציוד ואי הוודאות לגבי מועד חיבור התחנה למערכת ההולכה של הגז הטבעי.

בשנת 2004, ועדת גבולות של משרד הפנים המליצה לצרף את מתחם רמת בקע לתחום השיפוט של עיריית באר שבע, אך ההמלצה לא יושמה. ביולי 2014, ועדת חקירה "לגבולות וחלוקת הכנסות משטחים חסרי מעמד מוניציפלי באזור הדרום רמת בקע" החליטה לשייך את שלושת המתקנים: חברת חשמל, תע"ש ומתקן לאחסנת דלק לעיריית באר שבע. אך לחלק את ההכנסות מארנונה בין מספר רשויות מקומיות באזור.

בשנת 2017, אישרה הוועדה המחוזית לתכנון ולבנייה דרום להפקדה את תוכנית בניין עיר במתחם שאליו תעבור פעילות הייצור של החברה מרמת השרון. במסגרת התוכנית יפנו כ-1,000 משפחות בדואיות מהאזור.

בשנת 2018, מונה סגן הרמטכ"ל לשעבר, יאיר נוה, לעמוד בראש הפרויקט של מעבר תעש מערכות מרמת השרון לרמת בקע, עבור אלביט מערכות שרכשה את תעש. המעבר יושלם לפי התכנון עד שנת 2022. ב-2 בנובמבר 2020 דחה בית המשפט העליון עתירה של משפחה בדואית שבנתה מבנים בלתי חוקיים בשטח המיועד למפעל, ובכך סלל את הדרך להעברת המפעל לנגב.

בנובמבר 2021 התקיים טקס הנחת אבן הפינה למפעלי תע"ש החדשים ברמת בקע.

המפעל צפוי להיפתח בסוף שנת 2024.

==קישורים חיצוניים==
* 
* 
==הערות שוליים==

קטגוריה:הנגב: יישובים
קטגוריה:ישראל: מיזמי ביטחון עתידיים
קטגוריה:ישראל: אזורי תעשייה עתידיים
קרחון קארי (אנטארקטיקה)

קרחון קארי (באנגלית: Carey Glacier) הוא קרחון יובלי בקצה הדרום מזרחי של רכס סנטינל, בהרי אלזוורת' שבאנטארקטיקה.

הקרחון ממוקם ממזרח לפסגת מילר ולפסגות פרוזין, וממערב לפסגת ראסט ופסגת מאלקוץ'. 

הקרחון זורם לכיוון דרום מזרח, ונשפך אל קרחון מינסוטה.

== היסטוריה ==
=== גילוי הקרחון ===

הקרחון מופה לראשונה על ידי הסקר הגאולוגי של ארצות הברית, בהתבסס על סקרים שנערכו על הקרקע ועל תצלומי אוויר שצולמו על ידי צי ארצות הברית בין השנים 1959–1957. 

=== מקור השם ===

שמו של הקרחון ניתן לו על ידי הוועדה המייעצת לשמות אנטארקטיים.

הקרחון נקרא על שם סגן דייוויד ווץ קארי (David W. Carey) טייס בטייסת VX-6, של צי ארצות הברית שנהרג בהתרסקות מטוס נפטון P2V במצר מקמרדו באוקטובר 1956.

== קישורים חיצוניים ==

* [https://geonames.usgs.gov/apex/f?p=gnispq:5:0::NO::P5_ANTAR_ID:2429 קרחון קארי] באתר הסקר הגאולוגי של ארצות הברית
* [https://data.aad.gov.au/aadc/gaz/display_name.cfm?gaz_id=117375 קרחון קארי] באתר הגאזט האנטארקטי של ממשלת אוסטרליה
* [https://data.aad.gov.au/aadc/gaz/scar/search_names_action.cfm?search_text=2320&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR קרחון קארי] באתר הגאזט האנטארקטי המשווה SCAR של ממשלת אוסטרליה
* [https://geographic.org/geographic_names/antname.php?uni=2429&fid=antgeo_104 תצלום לוויין של אזור הקרחון]

==הערות שוליים==

קארי
קטגוריה:ארצות הברית באנטארקטיקה
עקב שחור מצויץ

עקב שחור מצויץ (שם מדעי: Buteogallus coronatus) הוא עוף דורס יום טרופי מהסוג עקב שחור השייך לקבוצה עיטים טרופיים. עוף זה מצוי ביערות הגשם ובביצות של אמריקה הדרומית. בעבר שויך לסוג עיט מצויץ, אבל הוא קרוב יותר לעקבים מלעיטים.

אורך העקב 73–79 סנטימטר, מוטת כנפיו 170–183 סנטימטר ומשקלו 2.95 קילוגרם בממוצע. הוא בעל כסות נוצות כהות, זנב שחור-לבן ונוצות היוצרות מעין "כתר" על ראשו, דבר שנתן לו את שמו. העקב בעל טפרים מגודלים בקצות רגליו הצהובות איתם הוא הורג את טרפו.

הוא חי בביצות ויערות גשם בדרום-מרכז אמריקה הדרומית בברזיל, פרגוואי, ארגנטינה ובוליביה. הוא ניזון מחיות יער שונות ובעיקר מיונקים כמו מכרסמים, קופים, סמוריים, בואשיים וארמדילו וכן גם מדגים, זוחלים ועופות שונים לרבות תרנגולים וטינמיים. מקנן על עצים, יוצר קן גדול בעומק 30 סנטימטר ורוחב 1.2 מטר. בתוך הקן הנקבה מטילה ביצה בודדת, בדרך כלל באוקטובר.

מצב השימור של העקב מוגדר בסכנת הכחדה עקב הפגיעה ביערות הגשם ואולי גם ציד. משערים שנותרו רק 350–1,500 פרטים ממנו.

==קישורים חיצוניים==

==הערות שוליים==

קטגוריה:בעלי חיים שתוארו ב-1817
קטגוריה:טקסונים שתוארו בידי לואי-פייר וייו
קטגוריה:עקבים
קטגוריה:ברזיל: עופות
קטגוריה:בעלי חיים בפנטנל
נמל התעופה הבין-לאומי ז'וקובסקי

נמל התעופה הבין-לאומי ז'וקובסקי (ברוסית: Международный аэропорт Жуковский, באנגלית: Zhukovsky International Airport) הוא נמל תעופה בינלאומי קטן המשמש את מחוז מוסקבה הממוקם כ-36 ק"מ ממרכז העיר מוסקבה. שדה התעופה שימש כמתקן בדיקות במהלך המלחמה הקרה.

הנמל נחנך רשמית ב-30 במאי 2016 והוא אחד מארבעת נמלי התעופה של העיר. ממשלת רוסיה חתמה על צו להקמת שירותים בינלאומיים בשדה התעופה. שדה התעופה החל את שירותו המסחרי הראשון ב 12 בספטמבר 2016, כאשר חברת התעופה הבלארוסית בלאוויה הפעילה מדי יום שירות טיסות ממינסק ל-ז'וקובסקי. שדה תעופה ז'וקובסקי עומד בדרישות של חברות תעופה בעלות נמוכה.

בעבר שימש את מטוסי המשרד למצבי חירום והגנה אזרחית.

== מתקני הנמל ==
=== מסלולים ===
בנמל קיים מסלול המראה אחד באורך 4,600 מטרים וכן מסלול נוסף באורך 2,950 מטר אך הוא סגור כעת.

==קישורים חיצוניים==

* 

==הערות שוליים==

זוקובסקי
עקב-שחור מתבודד

עקב-שחור מתבודד (שם מדעי: Buteogallus solitarius) הוא עוף דורס יום טרופי מהסוג עקב שחור השייך לקבוצה עיטים טרופיים וחי באמריקה הדרומית ואמריקה המרכזית. בעבר השתייך לסוג עיט מצויץ.

אורך העיט 63-76 ס"מ ומוטת כנפיו 152-188 ס"מ. משקלו 2.75 ק"ג בממוצע. הוא בעל נוצות שחורות עם מקור צהוב מעוקל ורגליים צהובות. הזנב מפוספס בשחור-לבן. ראשו מכוסה בציצות גבוהות. במראהו הוא מזכיר מאוד את העקב השחור הגדול (Buteogallus urubitinga) החי באותו אזור אך הוא הרבה יותר גדול.

עיט זה חי ביערות ההרים בגובה 600-2,700 מ' ממקסיקו עד ארגנטינה. רוב תזונתו מורכבת כנראה מנחשים אך הוא יכול לטרוף בעל חיים בגודל של אייל קטן ונמצאו שרידי צ'צ'לקה בקינו. תצפיות העיט די נדירות בטבע.

==קישורים חיצוניים==

==הערות שוליים==

קטגוריה:בעלי חיים שתוארו ב-1844
קטגוריה:טקסונים שתוארו בידי יוהאן יקוב פון טשודי
קטגוריה:עקבים
קטגוריה:גואטמלה: עופות
קטגוריה:מקסיקו: עופות
מצוקי מילר

מצוקי מילר (באנגלית: Miller Bluffs) הוא קו מצוקים תלול באנטארקטיקה, הפונה לכיוון מזרח. המצוקים משתרעים לכיוון מערב - צפון מערב ממצוק פורוס שבשפך קרחון ניוקאמר, לאורך המורדות הצפון מזרחיים של רמות גרומשין בצפון רכס סנטינל בהרי אלזוורת' שבאנטארקטיקה. 

גובה המצוקים 1,610 מטרים מעל פני הים.

== היסטוריה ==
=== גילוי המצוק ===

קצהו הצפוני של המצוק צולם על ידי לינקולן אלזוורת' במהלך הטיסה הטרנס-אנטארקטית שלו ב-23 בנובמבר 1935. 

המצוק מופה על ידי הסקר הגאולוגי של ארצות הברית בשנת 1961, בהתבסס על סקרים על הקרקע ועל תצלומי אוויר, שבוצעו על ידי טייסת VX-6 של צי ארצות הברית בשנת 1959.

=== מקור השם ===

שמו של המצוק ניתן לו על ידי הוועדה המייעצת לשמות אנטארקטיים. 

המצוק נקרא על שם ג'ורג' פ. מילר (George P. Miller), יושב הראש של ועדת המדע והחלל של בית הנבחרים של ארצות הברית, אשר תמיכתו בחקר אנטארקטיקה איפשרה את המחקר ביבשת בין השנים 1958–1972.

== קישורים חיצוניים ==

* [https://geonames.usgs.gov/apex/f?p=gnispq:5:::NO::P5_ANTAR_ID:9988 מצוקי מילר] באתר הסקר הגאולוגי של ארצות הברית
* [https://data.aad.gov.au/aadc/gaz/scar/display_name.cfm?gaz_id=128897 מצוקי מילר] באתר הגאזט האנטארקטי המשווה SCAR של ממשלת אוסטרליה
* [https://geographic.org/geographic_names/antname.php?uni=9988&fid=antgeo_116 תצלום לוויין של אזור המצוקים]

==הערות שוליים==

מילר
מילר
יחיאל דזימיטרובסקי

ממוזער
ממוזער
הרב יחיאל מיכל בער הלוי דזימיטרובסקי (נולד ב-כ"א באלול ה'תשכ"א, 2 בספטמבר 1961) הוא ר"מ בישיבת פוניבז' ובעברו כיהן כר"מ בישיבות קמניץ ואור לציון וכמשיב בישיבת קול תורה. נודע עקב מהדורותיו המוערות לספרי למדנות נפוצים בעולם ישיבות, כגון קצות החושן ונתיבות המשפט.

== ביוגרפיה ==
נולד בירושלים בכ"א אלול ה'תשכ"א (2 בספטמבר 1961) לרב יצחק מראשי ישיבת קול יעקב ומחבר ספר "ברכת הלוי", ולביילה נכדתו של הרב ברוך בער ליבוביץ מחבר ספר הברכת שמואל שנולדה בפולין. בילדותו למד בתלמוד תורה קמניץ, המשיך לישיבת קמניץ ואחר כך עבר ללמוד בישיבת פוניבז'. שם התקרב מאוד לראשי הישיבה רבי שמואל רוזובסקי, הרב דוד פוברסקי ובעיקר להרב שך.

בשנת ה'תשמ"ד (1984) נישא לשרה וינטרניץ. לאחר נישואיו התגורר בירושלים ולמד בכולל של ישיבת קול תורה. בשנת תשמ"ז בהיותו בן עשרים ושש שנים הוציא את ספרו "מלואי חושן" על ספר קצות החושן של הרב אריה לייב הלר, שנפוץ כיום בעולם הישיבות. הספר קיבל את הסכמתו של הרב שך שבהסכמתו מעיד על גדלותו בתורה עוד מצעירותו.

בשנת תשס"ח (2008) מונה בידי ראש ישיבת פוניבז' הרב שמואל מרקוביץ לכהן כראש קיבוץ בישיבת פוניבז' שבראשותו, מהלך שנתמך בידי הרב אלישיב. בשנת תשע"ו החל לומר שיעור. מלבד השיעורים שמוסר בישיבת פוניבז', מוסר שיעורים מדי ליל שישי לבחורים מישיבות בריסק בביתו.

בעבר מסר שיעורים בישיבת קול תורה.

== משפחתו ==
* אחיו, הרב אליהו מרדכי הלוי משמש כר"מ בישיבת זכרון מאיר
* גיסו, הרב דוד סופר משמש כר"מ במכינה לצעירים "קרלינסקי"

=== ילדיו ===
*בנו, הרב דוד מרבני כולל פוניבז'
*בנו, הרב יוסף חיים מראשי כולל זיו יהודה
*חתנו, הרב יוסף שמעון פרסר משמש כראש כולל לאברכים, 
*חתנו, הרב שבתי יונה כרמל מרבני כולל מיר 
*חתנו, הרב אשר ישעיה צימרמן משמש כראש כולל לאברכים

== ספריו ==
* "מלואי חושן" על ספר קצות החושן של רבי אריה לייב הכהן הלר.
* "מלואי המשפט" על ספר נתיבות המשפט של רבי יעקב לוברבוים מליסא.
* "מלואי חותם" על ספר אבני מילואים של רבי אריה לייב הכהן הלר.
* "מלואי שמעתתא" על ספר שב שמעתתא של רבי אריה לייב הכהן הלר.
* "מלואי אורח חיים" על ספר מקור חיים של רבי יעקב לוברבוים מליסא.
* "מלואי הבית" על ספר פתח הבית של רבי אברהם טיקטין.
* "מלואי קול אריה" על ספר שאגת אריה של רבי אריה לייב גינזבורג.
* מראי מקומות על מסכתות רבות מן הש"ס.<ref></ref><ref></ref>

== קישורים חיצוניים ==
* 
* 

== הערות שוליים ==

קטגוריה:רמת שלמה: רבנים
קטגוריה:מחברי ספרי הלכה
קטגוריה:בוגרי ישיבת פוניבז'
קטגוריה:ישראלים שנולדו ב-1961
קרחון ניוקאמר

קרחון ניוקאמר (באנגלית: Newcomer Glacier) הוא קרחון החוצה את חלקו הצפוני של רכס סנטינל שבאנטארקטיקה.

== גאוגרפיה ==
אורכו של הקרחון 37 קילומטרים. 

גובהו של הקרחון 661 מטרים מעל פני הים.

מוצאו של הקרחון בסמוך לפסגת אלן, והוא זורם לכיוון דרום מזרח בין רמות גרומשין והרכס המרכזי של רכס סנטינל, ובהמשך זורם מזרחה בין רמות גרומשין ורמות סוסטרה. 

הקרחון יוצא מרכס סנטינל צפונית לפסגת בראקן ודרומית למצוק פורוס.

=== יובלי הקרחון ===
יובלי הקרחון הם: 
* קרחון אנצ'ילאוס
* קרחון סאבאזיוס
* קרחון וידול

== היסטוריה ==

=== מקור שמו ===
שמו של הקרחון ניתן לו על ידי הוועדה המייעצת לשמות אנטארקטיים. 

הקרחון נקרא על שם לויד אי. ניוקאמר (Loyd E. Newcomer) מפקד בטייסת VX-6 של צי ארצות הברית, וטייס בטיסות צילום שבוצעו על ידי הטייסת באזור הקרחון ב-14 - 15 בדצמבר 1959.

==לקריאה נוספת==
<div class="mw-content-ltr">• Damien Gildea, [https://books.google.co.il/books?id=TrHtBgAAQBAJ&pg=PT38&lpg=PT38&dq=%22Newcomer+Glacier%22&source=bl&ots=g8bldDbqvz&sig=0rIZSlmL2LFPxuua0Hf1wP0y3SU&hl=en&sa=X&ved=2ahUKEwjksoW_yYTfAhXIp4sKHT4cChY4ChDoATAJegQIAxAB#v=onepage&q=%22Newcomer%20Glacier%22&f=false Mountaineering in Antarctica: complete guide: Travel guide]</div>

<div class="mw-content-ltr">• James G. Bockheim, [https://books.google.co.il/books?id=rGunCQAAQBAJ&pg=PA172&lpg=PA172&dq=%22Newcomer+Glacier%22&source=bl&ots=hDeGu_pm_g&sig=GsX6rHBi34PoCtZ5BORudiJ4gMc&hl=en&sa=X&ved=2ahUKEwig4rnEyYTfAhXukYsKHQdqBBM4FBDoATABegQICRAB#v=onepage&q=%22Newcomer%20Glacier%22&f=false The Soils of Antarctica], P 172</div>

<div class="mw-content-ltr">• Zhigang Peng, Jacob I. Walter, Richard C. Aster, Andrew Nyblade, Douglas A. Wiens and Sridhar Anandakrishnan, [https://web.archive.org/web/20170707152858/http://epsc.wustl.edu/seismology/doug/wp-content/uploads/2015/01/peng_etal_natgeosci_2014.pdf Antarctic icequakes triggered by the 2010 Maule earthquake in Chile], P 2</div>

== קישורים חיצוניים ==
* [https://geonames.usgs.gov/apex/f?p=gnispq:5:::NO::P5_ANTAR_ID:10648 קרחון ניוקאמר] באתר הסקר הגאולוגי של ארצות הברית
* [https://data.aad.gov.au/aadc/gaz/display_name.cfm?gaz_id=129374 קרחון ניוקאמר] באתר הגאזט האנטארקטי של ממשלת אוסטרליה
* [https://geographic.org/geographic_names/antname.php?uni=10648&fid=antgeo_116 תצלום לוויין של אזור הקרחון]
* [https://www.meteoblue.com/en/weather/forecast/14-days/newcomer-glacier_antarctica_6622218 תחזית מזג אוויר עדכנית ארוכת טווח עבור קרחון ניוקאמר]

==הערות שוליים==

ניוקאמר
קטגוריה:ארצות הברית באנטארקטיקה
ינשוף צווחן

Megascops watsonii
Megascops cooperi
ינשוף צווחן (שם מדעי: Megascops) הוא סוג של דורס לילי ממשפחת הינשופיים הכולל 24 מינים החיים ביבשת אמריקה. הם קרוביהם של השעירים מהעולם הישן ודומים להם במראם. כמה מן המינים התגלו בעת האחרונה ממש, בעיקר מאזור הרי האנדים.

== מאפיינים ==
אלו ינשופים קטנים באורך 15–30 סנטימטר ובמשקל 60–250 גרם, והם בעלי "אוזניים" ארוכות בקצה ראשם, עיניים גדולות ומקור קטן וקצר. נוצותיהם דהויות ומותאמות להסוואה. כמו שאר הינשופים, הם פעילי לילה.

הם חיים סביב חורשים ויערות ונחים בחורי העצים ולעיתים בקני עופות שונים. בכמה אזורים בארצות הברית הם חיים גם בערים הגדולות. הינשופים צדים בעת החשיכה חרקים גדולים, עכבישים, עכברים, עטלפים, עופות אחרים וזוחלים. הינשופים מונוגמיים והזכרים מאכילים את הנקבות והאפרוחים במשך הגדילה.

ינשופים אלה פולטים קריאות רמות לתקשורת, דבר שנתן להם את שמם. הקריאות הרמות שונות ממין למין ומסייעות למדענים לתעד את המינים.

==מינים==
* ינשוף צווחן מזרחי (Megascops asio)
* Megascops kennicottii
* Megascops seductus
* Megascops cooperi
* Megascops trichopsis
* Megascops choliba
* Megascops roboratus
* Megascops koepckeae
* Megascops clarkii
* Megascops barbarus
* Megascops ingens
* Megascops petersoni
* Megascops marshalli
* Megascops watsonii
* Megascops guatemalae
* Megascops vermiculatus
* Megascops roraimae
* Megascops centralis
* Megascops hoyi
* Megascops atricapilla
* Megascops sanctaecatarinae
* Megascops nudipes
* Megascops albogularis
* Megascops gilesi

==קישורים חיצוניים==

* 

קטגוריה:בעלי חיים שתוארו ב-1848
קטגוריה:ינשופיים
קטגוריה:טקסונים שתוארו בידי יוהאן יקוב קאופ
The Look of Love

"The Look of Love" (בעברית: "מַרְאֶה הָאַהֲבָה") הוא סינגל של הזמרת-יוצרת האמריקאית מדונה, מתוך פסקול הסרט "מי הנערה הזו?". הוא יצא לאור כסינגל השלישי והאחרון מתוך הפסקול ב-25 בנובמבר 1987, על ידי חברות התקליטים האחים וורנר וסייר רקורדס.

השיר הגיע למקום התשיעי במצעד הסינגלים הבריטי.

== רקע ==
תחילה השיר היה קרוי בשם "Slammer" והוא נכתב והופק על ידי מדונה ופטריק לאונרד. מדונה ביקשה בעצמה מלאונרד עזרה בלפתח את השיר על מנת שהאופי שלה ואישיותה כפי שמוצגים בסרט יובאו לידיי ביטוי. היא כתבה את המילים ואת הלחן בהשראת הדמו שהכין לאונרד.

בנוסף לכך, מדונה אמרה כי השחקן ג'יימס סטיוארט השפיע עליה בכתיבת השיר בעקבות השתתפותו בסרט "חלון אחורי".

== ניתוח מוזיקלי והצלחה ==
בליווי כלי הקשה השיר נפתח עם קו סינתיסייזר לצלילי בס נמוך וקולות רקע אטיים ולאחר מכן מדונה מתחילה לשיר את המילים. השיר זכה להצלחה במצעד האירופאי כאשר הגיע שם בשיאו למקום ה-17, בין היתר הצליח בממלכה המאוחדת שם הגיע למקום התשיעי, בהולנד שם הגיע למקום השמיני ובאירלנד שם הגיע למקום השישי.

באמריקה הצפונית השיר לא זכה להצלחה, ולא נכנס למצעד האמריקאי ולמצעד הקנדי. גם באוסטרליה וניו זילנד השיר לא הופיע במצעדים הרשמיים של מדינות אלה.

== מיקומי שיא ==

== קישורים חיצוניים ==

== הערות שוליים ==

קטגוריה:שירי 1987
קטגוריה:סינגלים מ-1987
קטגוריה:שירי מדונה
קטגוריה:שירים באנגלית
קטגוריה:שירים שנכתבו על ידי מדונה
קטגוריה:שירים שנכתבו על ידי פטריק לאונרד
קטגוריה:שירים שהופקו על ידי מדונה
קטגוריה:שירים שהופקו על ידי פטריק לאונרד
קטגוריה:שירים מסרטי קולנוע
קטגוריה:בלדות משנות ה-1980
קטגוריה:בלדות פופ
קטגוריה:סינגלים בהוצאת וורנר רקורדס
קטגוריה:סינגלים בהוצאת סייר רקורדס
אלקסיוס פרידריך כריסטיאן, דוכס אנהלט-ברנבורג

אלקסיוס פרידריך כריסטיאן, דוכס אנהלט-ברנבורג (בגרמנית: Alexius Friedrich Christian von Anhalt-Bernburg; 12 ביוני 1767 – 24 במרץ 1834), היה נסיך גרמני מבית אסקניה, אשר שלט באנהלט-ברנבורג בין השנים 1796–1834.

== ביוגרפיה ==
אלקסיוס פרידריך כריסטיאן נולד ב-12 ביוני 1767 בבאלנשטדט, והיה הבן היחיד של פרידריך אלברכט, נסיך אנהלט-ברנבורג ולואיזה אלברטינה משלזוויג-הולשטיין-זונדרבורג-פלן, בתו של פרידריך קרל, דוכס שלזוויג-הולשטיין-זונדרבורג-פלן.

הוא ואחותו פאולינה קיבלו חינוך מעולה. לאחר מותו של אביו בשנת 1796, אלקסיוס פרידריך כריסטיאן ירש את אנהלט-ברנבורג.

שנה מאוחר יותר, בשנת 1797 התווספו לאנהלט-ברנבורג היו חלק משטחי אנהלט-צרבסט, שכללו את הערים של קוזוויג ומיהלינגן, אשר היוו כשליש מהנסיכות שחולקה. בשנת 1812 עם הכחדה של בית אנהלט-ברנבורג-שאומבורג-הוים, ירש אלקסיוס את הוים וכמה מובלעות פרוסיות.

אלקסיוס שיפר את החינוך עם בניין והרחבה של הרבה כנסיות ובתי ספר. הוא הפגין עניין מיוחד בהרחבת רשת הכבישים, ובמיוחד באזורים שהצטרפו לנסיכות לאחרונה. כמו כן, הוא התעניין בכריית מתכות לתעשייה, ואף יזם כמה פרויקטים של בנייה, כגון זאלבריקה בברנבורג, שנהרס מאוחר יותר.

בשנת 1807 הועלה אלקסיוס פרידריך כריסטיאן למעמד דוכס, על ידי פרנץ השני, קיסר האימפריה הרומית הקדושה, בעקבות פירוק האימפריה הרומית הקדושה, יחד עם דודניו, הדוכסים של אנהלט-דסאו ואנהלט-קתן, ולאחר מכן הצטרף לקונפדרציה של הריין. חלק מחייליו נלחמו לצד נפוליאון בטירול, ספרד, רוסיה, גדנסק וקולם. ב-13 בדצמבר 1813 הוא פרש מהקונפדרציה של הריין, ובשנים 1814 ו-1815 שלח את חייליו להילחם בבלגיה ובצרפת לצד בעלות הברית. ב-8 ביוני 1815 הוא הצטרף אל הקונפדרציה הגרמנית.

בענייני דת, הוא היה סובלני ונאור; בשנת 1820 הוא הכריז על הלותרניזם כדת רשמית של המדינה. בשנת 1826 הוא הצטרף לאיחוד המכס הגרמני, ובשנת 1829 הוא הקים קרן אזרחית ליתומי ואלמנות משרתיו.

ב-24 במרץ 1834 מת אלקסיוס פרידריך כריסטיאן בבאלשטדט, ובנו אלכסנדר קרל, דוכס אנהלט-ברנבורג עלה לשלטון במקומו.

== משפחתו ==
ב-29 בנובמבר 1794 התחתן אלקסיוס פרידריך כריסטיאן בקאסל עם מריה פרדריקה מהסן-קאסל, בתם של וילהלם הראשון, הנסיך הבוחר מהסן ווילהלמינה קרולינה, נסיכת דנמרק, ממנה היו לו ארבעה ילדים:
* קתרינה וילהלמינה, נסיכת אנהלט-ברנבורג (1796).
* לואיזה, נסיכת אנהלט-ברנבורג (1799 – 1882), התחתנה עם פרידריך וילהלם לודוויג, נסיך פרוסיה.
* פרידריך אמדאוס, נסיך הכתר של אנהלט-ברנבורג (1801).
* אלכסנדר קרל, דוכס אנהלט-ברנבורג (1805 – 1863).

ב-11 בינואר 1818 התחתן אלקסיוס פרידריך כריסטיאן בשנית, בנישואים מורגנטיים עם דורותיאה פרדריקה פון זוננברג, אשר קיבלה את התואר ברונית הוים, אולם היא מתה כעבור 4 חודשים ללא ילדים.

ב-2 במאי 1819 התחתן אלקסיוס פרידריך כריסטיאן בשלישית, עם ארנסטינה שרלוטה פון זוננברג, אחותה של אשתו השנייה, והעניק אף לה את התואר ברונית הוים, אולם גם ממנה לא היו לו ילדים.

==קישורים חיצוניים==

* 

קטגוריה:נסיכים גרמנים
קטגוריה:בית אסקניה
קטגוריה:גרמנים שנולדו ב-1767
קטגוריה:גרמנים שנפטרו ב-1834
Angel (שיר של מדונה)

"Angel" (בעברית: "מַלְאָכִית") הוא סינגל של הזמרת-יוצרת האמריקאית מדונה מתוך אלבומה השני, Like a Virgin. השיר יצא לאור ב-10 באפריל 1985, על ידי חברות התקליטים האחים וורנר וסייר רקורדס, כסינגל השלישי מהאלבום. הוא נכתב על ידי מדונה עצמה וסטיבן בריי והופק על ידי נייל רוג'רס. השיר היה בין הראשונים שעליהם עבדה מדונה בהקלטות האלבום.

== רקע ==
לדברי מדונה, שואב השיר השראה מסיפור של אישה שיש לה מלאך ששומר עליה והיא מתאהבת בו. במדינות מסוימות השיר יצא בפורמט 12 ביחד עם השיר "Into the Groove" ולכן דורג כמוהו.

לשיר במקור תוכנן לצאת וידאו קליפ, אך מסיבות לא ידועות יציאתו בוטלה ובמקום זה בממלכה המאוחדת יצא קליפ חלופי בו נראים אוסף של קטעי וידאו קודמים של מדונה. מבחינה מוזיקלית השיר בנוי משלושה אקורדים עולים, אשר משממים את הבתים והפזמון. בפזמון ישנם גם הרמוניות קוליות של מדונה עצמה והמילים שחוזרות על הדימוי המלאכי של המושיע שלה.

== ביקורת והצלחה ==
הביקורות לשיר היו מעורבות, חלק מהמבקרים כינו את השיר כ"קלאסיקה", אך חלק טענו שהוא דומה מדי לשירים קודמים שלה. השיר הגיע למקום החמישי בארצות הברית, ונהיה לשיר החמישי שלה ברציפות לעשות זאת.

בנוסף לכך, הגיע השיר למקום הראשון במצעד הדאנס, למקום הראשון באוסטרליה ולחמישייה הפותחת בקנדה, אירלנד, יפן, ניו זילנד, ספרד וממלכה המאוחדת. על מנת לקדם את השיר ביצעה אותו מדונה בסיבוב ההופעות, "The Virgin Tour".

== מיקומי שיא ==

== נתוני מכירות ==
{| class="wikitable sortable"
!מקום
!תארים
!מכירות
|-
!ארצות הברית (RIAA)
|זהב
|1,000,000
|-
!הממלכה המאוחדת (BPI)
|
|205,000<ref></ref>
|-
!יפן (Oricon Charts)
|
|20,190
|-
! colspan="3" |סיכום
|-
!בכל העולם
|
|1,000,000
|}

== קישורים חיצוניים ==

== ביאורים ==

== הערות שוליים ==

קטגוריה:שירי 1984
קטגוריה:סינגלים מ-1985
קטגוריה:שירי מדונה
קטגוריה:שירים באנגלית
קטגוריה:שירים שנכתבו על ידי מדונה
קטגוריה:שירים שנכתבו על ידי סטיבן בריי
קטגוריה:שירים שהופקו על ידי נייל רוג'רס
קטגוריה:שירים על מלאכים
קטגוריה:סינגלים שהגיעו למקום הראשון במצעד הסינגלים האוסטרלי
קטגוריה:סינגלים בהוצאת וורנר רקורדס
קטגוריה:סינגלים בהוצאת סייר רקורדס
רודולף, נסיך אנהלט-צרבסט

רודולף, נסיך אנהלט-צרבסט (בגרמנית: Rudolf von Anhalt-Zerbst; 28 באוקטובר 1576 – 30 ביולי 1621) היה נסיך גרמני מבית אסקניה. בין השנים 1586–1603 הוא שלט בנסיכות אנהלט במשותף עם האחים שלו. לאחר חלוקת הנסיכות ב-1603, הוא שלט בנסיכות אנהלט-צרבסט בין השנים 1603–1621.

== ביוגרפיה ==
רודולף נולד בהארצגרודה ב-28 באוקטובר 1576, ליואכים ארנסט, נסיך אנהלט ולאלאונורה מווירטמברג, בתו של כריסטוף, דוכס וירטמברג. בשנת 1586 מת אביו, ורודולף ירש את נסיכות אנהלט המאוחדת, ביחד עם אחיו, ומכיוון שהם היו עדיין קטינים, שימש אחיו יוהאן גאורג כעוצר. רודולף היה תלמיד מצטיין, ובשנת 1596 השתתף בטקס הכתרת כריסטיאן הרביעי, מלך דנמרק.

בשנת 1600 טייל רודולף במסגרת הטיול הגדול יחד עם אחיו לודוויג בסיציליה, ולאחר מכן בילה שנה בפירנצה. ב-21 בנובמבר 1601 הוא התקבל לאוניברסיטת סיינה, ושנה לאחר מכן, בשנת 1602, נסע הנסיך משווייץ (שם התגורר זמן מה) וחזר לדסאו.

בשנת 1603 חולקה הנחלה בין האחים; יוהאן גאורג קיבל את אנהלט-דסאו, כריסטיאן את אנהלט-ברנבורג, אוגוסט את אנהלט-פלצקאו, רודולף את אנהלט-צרבסט ולודוויג את אנהלט-קתן. רודולף שיפץ את הגימנסיה בצרבסט, ואף הקים ספרייה חדשה בתחומי הנסיכות. בשנת 1618 הוא הצטרף לאגודה מניבת הפירות, אותה הקימו אחיו שנה קודם לכן.

ב-30 ביולי 1621 מת רודולף בצרבסט, ובנו יוהאן השישי, נסיך אנהלט-צרבסט עלה לשלטון במקומו.

== משפחתו ==
ב-29 בדצמבר 1605 התחתן רודולף עם דורותיאה הדוויג מבראונשווייג-וולפנביטל, בתו של היינריך יוליוס, דוכס בראונשווייג-לינבורג, ממנה נולדו לו 4 ילדים:
* בת (1606)
* דורותיאה מאנהלט-צרבסט (1607–1634), התחתנה עם אוגוסט הצעיר, דוכס בראונשווייג-לינבורג
* אלאונורה מאנהלט-צרבסט (1608–1681), התחתנה עם פרידריך, דוכס שלזוויג-הולשטיין-זונדרבורג-נורבורג
* בת (1609)

ב-31 באוגוסט 1612 התחתן רודולף בשנית עם מגדלנה מאולדנבורג, בתם של יוהאן השביעי, רוזן אולדנבורג ואליזבת משוורצבורג-בלאנקנהאוזן, ממנה היו לו שני ילדים:
* אליזבת מאנהלט-צרבסט (1617–1639)
* יוהאן השישי, נסיך אנהלט-צרבסט (1621–1667)

==קישורים חיצוניים==

{| class="wikitable" align="center" style="margin:auto;"
|-
| colspan="3" align="center"| רודולף, נסיך אנהלט-צרבסט בית אסקניה נולד:28 באוקטובר 1576 מת:30 ביולי 1621
|-
| rowspan="1" align="center"| יואכים ארנסט
| rowspan="1" align="center"| נסיכות אנהלט 1586–1603
| rowspan="1" align="center"| חלוקת הנסיכות בין האחים
|-
| rowspan="1" align="center"| אין, הקמה חדשה
| rowspan="1" align="center"| נסיכות אנהלט-צרבסט 1603–1621
| rowspan="1" align="center"| יוהאן השישי
|}

קטגוריה:נסיכי אנהלט-צרבסט
קטגוריה:בית אסקניה
קטגוריה:ילידי 1567
קטגוריה:נפטרים ב-1618
האופרה הלאומית הרומנית בבוקרשט

האופרה הלאומית הרומנית בבוקרשט (ברומנית: Opera Naţională București) הוא אחד מבתי האופרה והבלט הלאומיים של רומניה.

המקום נחנך בשנת 1919 וב-1953 הועבר למשכנו הנוכחי אשר ממוקם במערב העיר.

האופרה הראשונה שהוצגה בו הייתה פיק דאם מאת צ'ייקובסקי ומופע הבלט הראשון שהועלה בו היה קופליה.

האודיטוריום מכיל 952 מקומות ישיבה.

==קישורים חיצוניים==

* 

קטגוריה:בתי אופרה
קטגוריה:בוקרשט: תיאטראות
קטגוריה:בוקרשט: תרבות
נסיכות אנהלט-אשרסלבן

נסיכות אנהלט-אשרסלבן הייתה מדינה קצרת-מועד של האימפריה הרומית הקדושה שנשלטה על ידי בית אסקניה, והייתה מרוכזת סביב העיר אשרסלבן. הנסיכות התקיימה בין השנים 1252–1315.

== היסטוריה ==
אשרסלבן
נסיכות אנהלט הוקמה בשנת 1218 על ידי היינריך הראשון, נסיך אנהלט, בנו של ברנהרד השלישי, דוכס סקסוניה, על שם טירת אנהלט, בית מושבה של בית אסקניה ליד הארצגרודה. לאחר מותו של היינריך בשנת 1252 חולקה הנסיכות בין בניו; היינריך השני, נסיך אנהלט-אשרסלבן, ברנהרד הראשון, נסיך אנהלט-ברנבורג וזיגפריד הראשון, נסיך אנהלט-צרבסט.

בשנת 1315 מת נכדו של היינריך - אוטו השני, נסיך אנהלט-אשרסלבן ללא יורשים, ובעקבות מותו נתפסה הנסיכות — כולל עיר הבירה אשרסלבן — על ידי דודנו אלברכט, בישוף הלברשטדט. ברנהרד השני, נסיך אנהלט-ברנבורג ניסה לטעון על כך שהוא אמור לרשת את הנחלות, אולם למרות זאת, שטחי הנסיכות נשארו חלק מבישופות הלברשטדט, אשר בשנת 1648 הפכו לנסיכות הלברשטדט, אשר הייתה חלק מברנדנבורג-פרוסיה.

== נסיכי אנהלט-אשרסלבן (1252–1315) ==
* היינריך השני (1252–1266)
* אוטו הראשון (1266–1304)
* היינריך השלישי (1266–1283)
* אוטו השני (1304–1315)

אנהלט-אשרסלבן
ברכה הסמוכה לחברתה

ברכה הסמוכה לחברתה היא הגדרה הכוללת סוג של ברכות שלפי ההלכה אינה פותחת ב"ברוך אתה ה'", וכן אין צורך להזכיר בהן "מלכות" כלומר לומר בהן את הנוסח "מלך העולם". באופן זה בנויים רצפים של ברכות כמו למשל בתפילת העמידה, בברכת המזון ובברכות קריאת שמע, כך שרק הברכה הראשונה מביניהן כוללת אזכרת "מלכות".
==מקור הדינים==
*הדין שאין פותחים בברוך בברכה הסמוכה לחברתה מובא בברייתא בתלמוד. כך נאמר שם: 
*הדין שאין צורך להזכיר מלכות בברכה הסמוכה לחברתה (גם לשיטת רבי יוחנן שסבור שיש להזכיר מלכות בכל ברכה) מובא בדברי התלמוד, ונפסק בדברי הרמב"ם.

==טעם הדין==
המונח "סמוכה" בהקשר זה מבטא הישענות, לכן נחשבת הברכה השנייה תלויה ונשענת על הברכה הראשונה, הן לגבי הפתיחה בברוך והן לגבי הזכרת ה"מלכות", בשני הדברים מה שיש בברכה הראשונה משמש גם לצורך הברכה השנייה.
==מקרים פרטיים==
===פסוקי דזמרא===
ברכת ישתבח אינה פותחת בברוך. לפי שיטה אחת, זו משום שהיא נחשבת כסמוכה לברוך שאמר, למרות שאומרים את כל פסוקי דזמרא בינתיים.
===ברכות קריאת שמע===
רק הברכה הראשונה (יוצר אור או המעריב ערבים) פותחת בברוך, פותחת בברוך. קריאת שמע עצמה לא נחשבת כהפסק, כך ש"אמת ויציב" או "אמת ואמונה" נחשבות כסמוכות לברכות שלפני שמע, וגם הן לא פותחות בברוך.
===תפילת העמידה===
ברכת אבות היא הברכה היחידה בתפילת העמידה אשר פותחת במילים "ברוך אתה ה'", המילים המציינות פתיחה של ברכה. שאר הברכות רק נחתמות במילים אלו, אך לא נפתחות בהן. הדבר נובע מהגדרה זו של ברכה הסמוכה לחברתה, שלפיה רק הברכה הראשונה ברצף נפתחת ב"ברוך". לגבי הזכרת "מלכות" בתפילת העמידה אמרו הראשונים כמה הסברים.
===ברכת אלוהי נשמה ===
ברכת אלוהי נשמה אינה פותחת בברוך. בטעם הדבר נאמרו כמה הסברים. לפי אחד ההסברים, הסיבה נובעת מכך שהיא ברכה הסמוכה לחברתה.

===ברכת המזון===

רק הברכה הראשונה פותחת בברוך ואילו שאר הברכות אינן פותחות בברוך מפני שהן סמוכות לברכה הראשונה.

===ברכות ההפטרה===

לאחר קריאת ההפטרה מברכים ארבע ברכות. הברכה הראשונה פותחת בברוך ואילו שאר ברכות ההפטרה אינן פותחות בברוך. טעם הדבר הוא מפני שהם סמוכות לברכה הראשונה

===תפילת הדרך===
תפילת הדרך אינה פותחת בברוך. בטעם הדבר מובאות כמה שיטות. לדעת מהר"ם מרוטנבורג יש להסמיך אותה לברכה אחרת כגון לאחת מברכות השחר. לדעת ר"י היא אינה ברכה אלא תפילה, ולדעת רבינו יונה (תלמידי רבינו יונה ברכות א.) כיוון שברכת שומע תפילה שבתפילת העמידה סמוכה לברכת אבות, לכן גם תפילת הדרך אינה צריכה לפתוח בברוך. לדעת רשב"א (חידושי הרשב"א ברכות כט:) היא אחת מכמה ברכות שאינן סמוכות ואפילו הכי אינן פותחות בברוך.

==קישורים חיצוניים==
*[http://www.ybm.org.il/Admin/uploaddata/LessonsFiles/Pdf/1541.pdf כל הברכות כולן פותח בהן בברוך וחותם בהן בברוך], באתר ישיבת ברכת משה
==הערות שוליים==

קטגוריה:כללי ברכות
מסרשמיט KR200

מסרשמיט KR200 (בגרמנית: Messerschmitt KR200) היא מכונית מיקרו בתצורת תלת-אופן מתוצרת יצרנית מטוסי הקרב מסרשמיט אשר יוצרה בגרמניה בין השנים 1955–1964.

==דגמים==

* קופה - 1 דלת
* קבריולה - 1 דלת
* רודסטר - 1 דלת

=="מסרשמיט KR200==

* מפברואר 1955 - דצמבר 1966 יוצרו 30,286 יחידות
* 2 מושבים בטור (צורת הישיבה קרויה: "Tandem seating")
* מנוע מרכזי אחורי
* דלת 1 בצורת "חופה"
* 3 גלגלים: 4.00x 8 אינץ'
* מערכת חשמל: 12 וולט

===דרגות גימור===
* "Standard"
* "DeLuxe"
* "Export"

== תמונות ==
<gallery mode="packed" heights="120">
קובץ:Messerschmitt Kabinenroller KR 200 BW 2018-07-15 12-22-08.jpg | "מסרשמיט KR200" 
קובץ:Messerschmitt Kabinenroller in Winterthur.jpg | "מסרשמיט KR200" 
קובץ:Messerschmitt Geneva 762.JPG | "מסרשמיט KR200" - מבט לפנים הרכב 
קובץ:Messerschmitt Geneva 760.JPG | "מסרשמיט KR200" - קבריולט
קובץ:Messerschmitt Kabinenroller (7618245486).jpg | "מסרשמיט KR200" - מבט לתא הנהג
קובץ:MesserschmittKR200-open.jpg | "מסרשמיט KR200"
קובץ:Messerschmitt Kabinenroller. Fortepan 25979.jpg | "מסרשמיט KR200"
קובץ:1955 Messerschmitt KR200 at Autoworld Brussels.jpg | "מסרשמיט KR200", שנת 1955
קובץ:FMR KR 200 Cabrio-Limousine (2017-06-11 Sp).jpg | "מסרשמיט KR200" - קבריולט
קובץ:FMR Messerschmitt KR 200 'Super' pic4.JPG | "מסרשמיט KR200" דגם "Super"
</gallery>

==ראו גם==
* מסרשמיט
* מסרשמיט KR175
==קישורים חיצוניים==

* 

==הערות שוליים==

קטגוריה:מכוניות מיקרו
קטגוריה:מכוניות תלת אופן
קטגוריה:מכוניות קבריולה
קטגוריה:דגמי מכוניות שהושקו ב-1955
קטגוריה:כלי רכב גרמניים
קטגוריה:מכוניות מנוע מרכזי
KR200
ווסטקואסטר מיילסטר

ווסטקואסטר מיילסטר (באנגלית: Westcoaster Mailster) הוא תלת אופן מתוצרת Cushman company , ומתוצרת westcoaster ועוד 5 יצרניות רכב אמריקאיות, אשר יוצר ב-ארצות הברית עבור מחלקת הדואר של ארצות הברית ("United States Post Office Department" ), המשמש למסירת דואר, אשר יוצר מאמצע שנות ה-50 של המאה העשרים ועד 1966.

בשנת 1966 היו בשירות מחלקת הדואר של ארצות הברית, 17,700 יחידות.

מאפיינים טכניים:
* תלת אופן.
* המנוע מוקם מתחת למושב הנהג.
* נפח תא מטען - 291.1 סמ"ק.
* עומס מקסימלי על תא המטען - 500 ליברה (226.8 ק"ג).
* דגם ה-"ווסטקואסטר מיילסטר" היה קרוי "קטנועים דואר".
* גוף דגם ה-"ווסטקואסטר מיילסטר" נבנה והורכב ממתכת, גומי, פלסטיק, הורכבו בדגם חלונות זכוכית.

==ראו גם==
* דואר

==לקריאה נוספת==
* [https://www.google.co.il/search?q=Westcoaster+Mailster&sa=N&biw=1366&bih=576&tbm=isch&source=iu&ictx=1&fir=ux2VaddX8rcKlM%253A%252CYDL3pVB1JRrj-M%252C_&usg=AI4_-kRgiOetQoGHZBYG3aEDM2Icfm2ZQA&ved=2ahUKEwiy-aGo2oXfAhWBp4sKHfOzBr4Q9QEwAnoECAUQCA#imgrc=ux2VaddX8rcKlM: "ווסטקואסטר מיילסטר" - תמונות]
* [http://www.3wheelers.com/archives/archive2/body_gal182.html "ווסטקואסטר מיילסטר" - תמונות] (3wheelers.com/archives/archive2)

==קישורים חיצוניים==

* 
* 
* 
* 

==הערות שוליים==

קטגוריה:קטנועי ואופנועי תלת-אופן
קטגוריה:כלי רכב אמריקאיים
קטגוריה:ארצות הברית: דואר
קטגוריה:דרכים להובלת דואר
האחים צברי

האחים צברי היא להקת פאנק ישראלית. הלהקה הוקמה בשנת 2013 על ידי צמד האחים אבישי ויוני צברי. יוני, שמתופף בהרכב Kids Insane מתופף ושר. אבישי מנגן על גיטרה.

האחים הוציאו עד היום שלושה מיני-אלבומים, באורך שבין 4–8 דקות. האלבומים מכילים שירים קצרים ומספרים סיפור, בדומה לאופרת רוק. חלקים מהסיפורים מתבססים על ילדותם ברמת גן. כל אלבום לווה בקליפ אנימציה הממחיז את הסיפור<ref></ref>. 

ב-2013 הוציאו את האלבום הראשון ואלס עם מלשין, המגולל את סיפורם של חמישה חברים שנוסעים לאילת.

ב-2014 הוציאו את האלבום השני בשינוי אדרת, המספר על בחור שעבר לתל אביב מהפרוורים.

ב-2018 הוציאו את אלבומם השלישי על תמאש ועל העוקץ, החוזר לספר על ארבעת החברים מהאלבום הראשון ומרדפם אחר קלף הסופרגול של תמאש שנדור. השיר שבאלבום זכה במקום השני ברשימת שירי השנה של רדיו הקצה לשנת 2018. 

נכון לשנת 2018 את הופעות הלהקה מלווים איתי אלזרדל (The Orions, Sweatshop Boys) בגיטרה, קורי בן יהודה (טברנק, Kids Insane ויוסלס איי.די) בתופים, וג'ניה פיינר בגיטרה בס.

בשנים 2018–2019 ערכו האחים צברי מספר הופעות משותפות עם ההרכב טברנק, אשר נמכרו תחת הכותרת "צברנק".

בנובמבר 2020 ערכו את הקליפ "מאמי אני על זה" של הראפר ג'ימבו ג'יי. בקליפ מופיעים אזכורים לקליפים שלהם, כגון דמויות שונות, סמל עיריית רמת גן וכן ניתן לראות את האחים עצמם.

בפברואר 2021 לקחו חלק באלבום המחווה ליענקל'ה רוטבליט בשם "הוצאו מהקשרם - שרים רוטבליט" ובו חידשו את שירו "שיר לשלום". בפרויקט השתתפו אמנים מוכרים דוגמת דן תורן, סטלה גוט, יובל מנדלסון, נומקה, עומר מושקוביץ, תמר אפק, אור אדרי ואמנים אלטרנטיביים נוספים מעולם הפאנק והפולק.

== דיסקוגרפיה ==

=== מיני-אלבומים ===

* ואלס עם מלשין (2013)
* על תמאש ועל העוקץ (2018)

=== סינגלים ===

* בשינוי אדרת (2014)

*

==קישורים חיצוניים==
* 

* [https://www.kan.org.il/podcast/item.aspx?pid=11925 "רועש, פוליטי ולא מתפשר": סיפורו של הפאנק הישראלי], כאן 88
* [https://www.youtube.com/watch?v=Sm2xB5VcyOU האחים צברי מבצעים את השיר ביחד עם כפיר עטיה]

== הערות שוליים ==

קטגוריה:צמדים מוזיקליים ישראלים
קטגוריה:להקות אינדי ישראליות
קטגוריה:להקות פאנק (Punk) ישראליות
קטגוריה:מוזיקאים ישראלים
IFR Aspid

דגם "IFR Aspid"
IFR Aspid היא מכונית על בתצורת מכונית ספורט מתוצרת יצרנית הרכב הספרדית Aspid (שם מלא: IFR Automotive, S.L) אשר הייתה מיוצרת משנת 2008 ועד 2010 במפעל החברה בראוס.

==דגמים==
* "Aspid Sport"
* "Aspid SuperSport"

==IFR Aspid==

* 2 נוסעים
* 2 דלתות מסוג "Butterfly doors" 
* מנוע קדמי
* מנוע הנעה אחורית
* גלגלים בתצורה מבנה חיצוני ("Open-wheel car" )
* מערכת הבלמים: דיסק (TBD) המורכבים משני דיסקים קלי משקל מנירוסטה עם חריצים גדולים בצורת טורבינות שנועדו למקסם את קירור הבלם ביעילות מרבית להיות במשקל של 70% קלים יותר מאשר בלם קונבנציונלי.
* מארז מאלומיניום שפותח עבור קשיחות מקסימלית
* שלדת הדגם - חיזוק קורות העוברות במרכזים כדי לשפר את הקשיחות והאווירודינמיקה

===מחיר===
* מחיר בסיסי - 75,000 שטרלינג (דגם "Aspid Sport")
* מחיר בסיסי - 107,000 שטרלינג (דגם "Aspid SuperSport")

===תאוצות===
* תאוצה בין 0 - 100 קמ"ש היא 3.9 שניות (מנוע 1,997 סמ"ק מתוצרת הונדה מסוג "Honda F20C engine" 
* תאוצה בין 0 - 100 קמ"ש היא 2.8 שניות (מנוע 1,997 סמ"ק מתוצרת הונדה מסוג "Honda F20C engine" (מגדש טורבו, בדגם "Aspid SuperSport")

==ראו גם==
* מכונית-על

==קישורים חיצוניים==

* [http://www.diseno-art.com/encyclopedia/vehicles/road/cars/ifr_automotive_aspid.html נתונים טכניים]
* 
* 

==הערות שוליים==

קטגוריה:מכוניות ספורט
קטגוריה:מכוניות על
קטגוריה:דגמי מכוניות שהושקו ב-2008
קטגוריה:מכוניות ספרדיות
The Less I Know the Better

The Less I Know the Better (בעברית: עדיף שאדע כמה שפחות) הוא שיר של להקת הרוק האוסטרלית טיים אימפלה, ששוחרר כסינגל השלישי והאחרון מתוך אלבום האולפן השלישי של הלהקה, Currents ב-29 בנובמבר 2015. הקליפ של השיר מתרחש בתיכון שבו שחקן כדורסל סובל מלב שבור.

השיר הגיע למיקום שיא של 23 במצעד הסינגלים הבלגי, מקום 66 במצעד הסינגלים של ARIA ומקום 195 במצעד הסינגלים הצרפתי. בארצות הברית, השיר הגיע למקום 36 במצעד Hot Rock Songs של מגזין בילבורד. יחד עם "Let It Happen", השיר היה אחד מתוך שני השירים של Currents שהגיעו לאחד מ-5 המקומות הראשונים ב-Triple J Hottest 100, 2015.

== קליפ ==
וידאו קליפ של השיר הועלה ב-26 בנובמבר 2015 לערוץ היוטיוב של הלהקה. הקליפ עוקב אחר שחקן כדורסל בבית ספר תיכון שמאוהב באחת המעודדות, שבמהרה מתחילה מערכת יחסים עם הקמע הגורילה של הקבוצה (בשם "טרבור"). לארס ברנדל ב"בילבורד" תיאר זאת כך: "הקליפ הוא סיפור מוזר של תאווה וקנאה בבית הספר התיכון שמתגלים בטכניקולור טריפ".

== מיקומי שיא ==

== קישורים חיצוניים ==

* 
* 

קטגוריה:שירי 2015
קטגוריה:טיים אימפלה
קטגוריה:שירים באנגלית
קטגוריה:שירי דיסקו
קטגוריה:שירי פאנק (Funk)
פרדריקה, נסיכת שלזוויג-הולשטיין-זונדרבורג-גליקסבורג

פרדריקה, נסיכת שלזוויג-הולשטיין-זונדרבורג-גליקסבורג (בגרמנית: Herzog Friedrich von Schleswig-Holstein-Sonderburg-Glücksburg; 9 באוקטובר 1811 – 10 ביולי 1902) הייתה אחותו של כריסטיאן התשיעי, מלך דנמרק, ואשתו של אלכסנדר קרל, דוכס אנהלט-ברנבורג.

==ביוגרפיה==
פרדריקה נולדה ב-9 באוקטובר 1811 בשלזוויג שבדוכסות שלזוויג, לפרידריך וילהלם, נסיך שלזוויג-הולשטיין-זודרבורג-בק וללואיזה קרולינה, נסיכת הסן-קאסל, בתם של קרל, נסיך הסן-קאסל ולואיזה, נסיכת דנמרק. בשנת 1816 מת סבה פרידריך קרל לודוויג, דוכס שלזוויג-הולשטיין-זונדרבורג-בק, ואביה ירש את תאריו ונחלותיו. בשנת 1825 שינה אביה את תוארו לדוכס שלזוויג-הולשטיין-זונדרבורג-גליקסבורג, שלא היה בשימוש משנת 1779, שבה מת פרידריך היינריך וילהלם, דוכס שלזוויג-הולשטיין-זונדרבורג-גליקסבורג. בשנת 1831 מת אביה בטירת גוטורפ, ואחיה קרל, דוכס שלזוויג-הולשטיין-זונדרבורג-גליקסבורג ירש את תאריו ונחלותיו.

ב-30 באוקטובר 1834 התחתנה פרדריקה עם אלכסנדר קרל, דוכס אנהלט-ברנבורג, אולם לא היו להם ילדים.

בנובמבר 1855 הוגבל בעלה לטירת הוים, בשל מחלת נפש מתקדמת (כמה מקורות טוענים כי סבל מסכיזופרניה). שם, אלכסנדר קרל בילה את שארית חייו תחת טיפול רפואי בחברת עוזרו, הצייר וילהלם פון קיגלגן.

בשל חוסר היכולת שלו, אשתו פרדריקה שלטה כעוצרת הדוכסות במקומו.

ב-19 באוגוסט 1863 מת בעלה אלכסנדר קרל בהוים, ומכיוון שלא היו להם ילדים ירש אותו קרוב משפחתו, ליאופולד הרביעי, דוכס אנהלט-דסאו-קתן, אשר איחד את הדוכסויות ליצירת דוכסות אנהלט.

בנובמבר אותה שנה עלה אחיה כריסטיאן התשיעי, מלך דנמרק לשלטון בדנמרק. פרדריקה חיה את שארית חייה בארמונה בבאלנשטדט, ושם מתה ב-10 ביולי 1902.

==אילן יוחסין==

==קישורים חיצוניים==

קטגוריה:ילידות 1811
קטגוריה:בית שלזוויג-הולשטיין-זונדרבורג-גליקסבורג
קטגוריה:נסיכות גרמניות
קטגוריה:נפטרות ב-1902
מריה פרדריקה מהסן-קאסל

מריה פרדריקה מהסן-קאסל (בגרמנית: Marie Friederike von Hessen-Kassel; 14 בספטמבר 1768 – 17 באפריל 1839) הייתה נסיכה גרמנייה מבית הסן, ואשתו של אלקסיוס פרידריך כריסטיאן, דוכס אנהלט-ברנבורג.

==ביוגרפיה==
מריה פרדריקה נולד ב-14 בספטמבר 1768 בהנאו לוילהלם, נסיך הסן-קאסל ולוילהלמינה קרולינה, נסיכת דנמרק, בתם של פרדריק החמישי, מלך דנמרק ולואיז, נסיכת בריטניה.

ב-29 בנובמבר 1794 התחתנה מריה פרדריקה עם אלקסיוס פרידריך כריסטיאן, נסיך הכתר של אנהלט-ברנבורג, ממנו היו לה ארבעה ילדים. בשנת 1796 מת חמיה פרידריך אלברכט, נסיך אנהלט-ברנבורג, ובעלה עלה לשלטון במקומו. בשנת 1807 הועלה בעלה למעמד דוכס, ובשנת 1815 הוא צירף את הדוכסות לקונפדרציה הגרמנית. זמן קצר לאחר הנישואין חלתה מריה פרדריקה במחלת נפש, ובעקבות כך התגרשו השניים בשנת 1817. מריה פרדריקה חזרה לנסיכות הבוחר מהסן, והתגוררה בהנאו עד למותה ב-17 באפריל 1839.

==משפחתה==
ב-29 בנובמבר 1794 התחתנה מריה פרדריקה עם אלקסיוס פרידריך כריסטיאן, דוכס אנהלט-ברנבורג, ממנו היו לה ארבעה ילדים:
* קתרינה וילהלמינה, נסיכת אנהלט-ברנבורג (1796).
* לואיזה, נסיכת אנהלט-ברנבורג (1799 – 1882), התחתנה עם פרידריך וילהלם לודוויג, נסיך פרוסיה.
* פרידריך אמדאוס, נסיך הכתר של אנהלט-ברנבורג (1801).
* אלכסנדר קרל, דוכס אנהלט-ברנבורג (1805 – 1863).

== אילן יוחסין ==

==קישורים חיצוניים==

* 

קטגוריה:נסיכות הסן-קאסל
קטגוריה:בית הסן
קטגוריה:ילידות 1768
קטגוריה:נפטרות ב-1839
זורקי קרסנוגורסק (כדורגל)

זֹורְקְי קרסנוגורסק (ברוסית: ФК «Зоркий» Красногорск, תעתיק באנגלית: Zorkiy Krasnogorsk) היה מועדון כדורגל מקצועני מהעיר קרסנוגורסק שבמחוז מוסקבה.

== היסטוריה ==
המועדון נוסד לראשונה ב-1937, אך לא התמודד במסגרות לאומיות עד 1968. בשנים 1968-1969 התמודד באזור 9 של הליגה השלישית בברית המועצות. בשנים 1982-1989 התמודדה בליגה השנייה של אליפות ברית המועצות. ב-1984 המועדון זכה בטורנירים אזוריים, אך התקשה להעפיל לליגה בכירה יותר. 

בשנים 1992-1993 המועדון התמודד באליפות המרכז של הליגה השלישית. מ-2004 עד 2017 גם התמודד בליגה זו. במסגרת הגביע הרוסי בכדורגל בעונת 2008/2007, המועדון גבר על זנאמיה טרודה, אך הפסיד בהמשך לקבוצת "Lobnya-Alla".

משנת 2017 המועדון מתמודד באליפות המרכז של הליגה השנייה, המנוהל על ידי התאחדות ליגת הכדורגל המקצוענית. מאז 2017 המועדון עושה שימוש בסמל קבוצת הבנדי כסמל למועדון הכדורגל גם כן.

בשנת 2019 אורגן מחדש והציג לוגו ועיצוב מדים חדש. עם זאת, ביוני 2020 דווח כי הקבוצה נמצאת בסכנת פירוק עקב נטישת ספונסרים בעקבות ההפסדים הכלכליים שנגרמו מהתפרצות נגיף הקורונה ברוסיה.

== אצטדיון ==
מגרש הבית של הקבוצה הוא אצטדיון "זורקי" (בעל קיבולת של 8,000 איש) המשמש גם לאירוח תחרויות בנדי.

== גלריה ==
<gallery>
FC Zorky.jpg|מסמלי הקבוצה
Zorkij-fc.jpg|מסמלי הקבוצה בעבר
FC Zorkiy.png|מסמלי הקבוצה בעבר
hczorky.jpgסמל הקבוצה בשנים 2017-2019
Zorky FC.jpg|סמל הקבוצה משנת 2019
</gallery>

== ראו גם ==
* זורקי קרסנוגורסק (כדורגל נשים)

== קישורים חיצוניים ==
* 

==הערות שוליים==

קטגוריה:קרסנוגורסק: ספורט
קטגוריה:קבוצות כדורגל רוסיות
קטגוריה:מחוז מוסקבה: מועדוני כדורגל
קטגוריה:קבוצות כדורגל שהוקמו ב-1968
קטגוריה:קבוצות כדורגל רוסיות שהתפרקו
זורקי קרסנוגורסק (כדורגל נשים)

מועדון כדורגל נשים זורקי קרסנוגורסק (ברוסית: Женский Футбольный Клуб Зоркий) היה מועדון כדורגל נשים מצליח מהעיר קרסנוגורסק שהיה קיים בשנים 2006–2015.

== היסטוריה ==
קבוצת כדורגל נשים ראשונה בקרסנוגורסק הוקמה על בסיס בית הספר לכדורגל שהיה קיים משנת 2006. 

ב-2008, בית הספר ייצג את העיר באליפות מחוז מוסקבה בכדורגל נשים

בשנת 2009, קבוצת בית הספר זכתה באליפות מחוז מוסקבה והעפילה לליגה הראשונה.

ב-2010 הקבוצה התמודדה באליפות רוסיה וסיימה במקום השני, כשרק צ'רטנובו האלופה, מעליה, עם הפרש 4 נקודות. .

ב-2011 בית הספר אורגן מחדש כמועדון כדורגל נשים בשם זורקי. לאורך השנים, הקבוצה זכתה פעם אחת באליפות רוסיה והעפילה לגמר הגביע ואף התמודדה יפה במפעלים האירופיים, כשהעפילה לשמינית גמר גביע אופ"א במשך שתי עונות רצופות. 

בשנת 2015 המועדון פורק.

== תארים והישגים ==
* אליפות רוסיה
** אלופה 2012/13
** סגנית: 2011/12, 2014
** מקום שלישי: 2013, 2015
* גביע רוסיה
** גמר: 2011/12
* גביע אופ"א
** שמינית גמר (2): 2012/13, 2013/14

==קישורים חיצוניים==
* 

קטגוריה:קרסנוגורסק: ספורט
קטגוריה:קבוצות כדורגל נשים רוסיות
קטגוריה:קבוצות כדורגל שהוקמו ב-2006
קטגוריה:מחוז מוסקבה: מועדוני כדורגל לשעבר
ג'ים בוילן (1965)

ג'יימס פרנסיס "ג'ים" בוילן (באנגלית: James Francis "Jim" Boylen; נולד ב-18 באפריל 1965) הוא מאמן כדורסל אמריקאי, אשר שימש כמאמנה הראשי של קבוצת שיקגו בולס מליגת ה-NBA. זכה בשלוש אליפויות NBA כעוזר מאמן; שתיים עם יוסטון רוקטס (, ) ואחת עם סן אנטוניו ספרס ().

==נעורים וקריירת מכללות==
בוילן נולד בעיר איסט גרנד ראפידס שבמישיגן, ובין השנים 1983–1987 למד באוניברסיטת מיין. כשחקן קבוצת הכדורסל של האוניברסיטה שיחק בעמדת הרכז, ורשם ממוצעים של 12.1 נקודות ו-3.6 אסיסטים למשחק. בעונתו האחרונה קלע 21.1 נקודות למשחק, נבחר לחמישיית העונה של המחוז הצפון-אטלנטי, ואף סיים במקום השני בהצבעה לפרס השחקן המצטיין של המחוז, אחרי הזוכה רג'י לואיס.

==קריירת אימון==
מיד עם סיום לימודיו ב-1987 מונה לעוזרו של ג'וד הית'קוט, מאמן קבוצת הכדורסל של אוניברסיטת מישיגן סטייט. עד שנת 1992 נשאר בוילן בתפקיד זה, אז עבר לשמש כעוזר מאמן בקבוצת יוסטון רוקטס מליגת ה-NBA, תחת המאמן רודי טומג'נוביץ'. ב-11 עונותיו עם יוסטון העפיל עמה לפלייאוף 7 פעמים, וזכה בשתי אליפויות NBA בעונות ו-. לקראת עונת עבר בוילן לשמש כעוזרו של אריק מוזלמן בגולדן סטייט ווריורס, ובעונה העוקבת החזיק בתפקיד דומה במילווקי באקס, תחת המאמן טרי פורטר.

בשנת 2005, לאחר 13 עונות רצופות ב-NBA, חזר לאוניברסיטת מישיגן סטייט בה היה עוזרו של המאמן טום איזו, חבר היכל התהילה לעתיד.

===אוניברסיטת יוטה===
בשנת 2007 מונה בוילן לראשונה בקריירה לתפקיד מאמן ראשי, כשהחל לאמן את קבוצת הכדורסל של אוניברסיטת יוטה. בארבע עונותיו כמאמן הקבוצה רשמה יוטה מאזן כולל של 69 ניצחונות ו-60 הפסדים (53.5%), והעפילה פעם אחת בלבד לטורניר אליפות המכללות, בעונת 2008/2009, בה הודחה כבר במשחק הראשון כשהפסידה לאוניברסיטת אריזונה. בסיום עונת 2010/2011 פוטר מאימון הקבוצה והוחלף על ידי לארי קריסקוביאק.

===החזרה ל-NBA===
בשנת 2011 חזר בוילן לתפקד כעוזר מאמן ב-NBA, הפעם תחת המאמן פרנק ווגל באינדיאנה פייסרס. בעונתו היחידה באינדיאנה העפילה הקבוצה לשלב חצי גמר המזרח, בו הפסידה לאלופה שבדרך מיאמי היט בתוצאה 2–4. בעונות ו- שימש בוילן כעוזרו של גרג פופוביץ' בסן אנטוניו ספרס, ובעונתו הראשונה בקבוצה זכה עמה באליפות ה-NBA השלישית שלו כעוזר מאמן.

בקיץ 2015 היה חלק מצוות האימון של נבחרת קנדה בכדורסל, תחת המאמן ג'יי טריאנו. באותו הקיץ זכה עם הנבחרת במדליית כסף במשחקים הפאן-אמריקאיים, ובמדליית ארד בטורניר אליפות האמריקות.

בעונת מונה לעוזרו של מאמן שיקגו בולס הנכנס, פרד הויברג. בשתי עונותיו הראשונות בשיקגו ניצחה הקבוצה כמחצית ממשחקיה והשתתפה בסדרת פלייאוף אחת, אך בעונת נפרדו הבולס מכוכבם ג'ימי באטלר והציגו יכולת מאכזבת עם 27 ניצחונות בלבד.

ב-3 בדצמבר 2018, לאחר שפתחה את עונת עם מאזן שלילי 5–19, פיטרה שיקגו את הויברג ומינתה במקומו את בוילן כמאמן הראשי של הקבוצה. עד לסיום אותה עונה רשמו תחתיו הבולס מאזן שלילי 17–41, ולאורך העונה העוקבת העמידו מאזן 22–43. באוגוסט 2020 פוטר מתפקידו בשיקגו.

==קישורים חיצוניים==

* [https://www.basketball-reference.com/coaches/boyleji02c.html סטטיסטיקות האימון של בוילן ב-NBA], באתר basketball-reference

==הערות שוליים==

קטגוריה:מישיגן: כדורסלנים
קטגוריה:מאמני כדורסל אמריקאים
קטגוריה:מאמני שיקגו בולס
קטגוריה:כדורסלני אוניברסיטאות ומכללות בארצות הברית
קטגוריה:בוגרי אוניברסיטת מיין
קטגוריה:אמריקאים שנולדו ב-1965
זורקי קרסנוגורסק (בנדי)

זורקי קרסנוגורסק (ברוסית: Зо́ркий) הוא מועדון בנדי מקצועני מהעיר קרסנוגורסק, במחוז מוסקבה. מתמודד בליגת העל הרוסית בבנדי.

== היסטוריה ==
הקבוצה נוסדה בשנת 1937 בחסות מפעל 69 של הנקוו"ד בעיר קרסנוגורסק ותחילה נקראה בשם "סנייפר" («Снайпер») על שם אגודת ספורט של התאחדות עובדי התעשייה.

בשנים 1938-1941 ולאחר 1947 (כשנתמכה על ידי המפעל המכני המקומי) הקבוצה נקראה "זניט", על שם אגודת הספורט של התעשייה האווירית. ב-1957 נקראה בשם "טרוד" ומאז 20 ביולי 1966 נושאת את שמה הנוכחי "זורקי".

הקבוצה מתמודדת בליגת העל הרוסית בבנדי מאז הקמתה והיא מתמודדת באליפות המדינה ברציפות מאז 1967.

הקבוצה זכתה באליפות ברית המועצות בעונת 1979 ולאחר מכן זכתה באליפות חבר המדינות בשנת 1992 וזכתה גם באליפות רוסיה בשנת 1993.

בשנים 2015-2016 הייתה נתונה במצב כלכלי קשה ובעונת 2016/2017 התמודדה בליגת המשנה. ב-2017 חזרה לליגת העל בה סיימה במקום 11.

== אצטדיון ==
הקבוצה מארחת את משחקיה באצטדיון זורקי בעיר המכיל 8,000 מושבים ומשמש גם את קבוצת הכדורגל בעיר.
== תארים ==
* אליפות המדינה: 1979, 1992, 1993
* מחזיקת גביע המדינה: 1985, 1986, 1989, 1990, 1991, 1993. 
* אלופת אירופה: 1992
* מחזיקת גביע העולם: 1990, 2012
* טורניר גביע האלופות: 2010, 2011, 2012

== קישורים חיצוניים ==
* 

קטגוריה:קרסנוגורסק: ספורט
קטגוריה:קבוצות בנדי רוסיות
למברט, רוזן אסביי

למברט, רוזן אסביי (669–742), היה אב קדמון של איג קאפה, מלך צרפת ושל מלכי צרפת צאצאי הקפטינגים. זהותו של אביו של למברט עדיין לא ברורה, אולם התאוריה הרווחת מזהה אותו, כבנו של רובר השני, הלורד צ'נסלור של צרפת.

למברט התחתן עם קרותילד, בתו של תאודריק השלישי, מלך נויסטריה ואוסטרזיה, ממנה היו לו שלושה ילדים:

* לאנדראדה מאסביי, התחתנה עם זיגראמנוס, רוזן אסביי
* רובר הראשון, דוכס נויסטריה ורוזן אסביי
* רוטרודה מאסביי, התחתנה עם קרל מרטל, והייתה סבתא של קרל הגדול.

בשנת 742 מת למברט, ובנו רובר הראשון, רוזן אסביי ירש את נחלותיו ותאריו.

קטגוריה:אצולה צרפתית
קטגוריה:ילידי 669
קטגוריה:נפטרים ב-742